**SKUPOVI** $N$ **I** $Z$ **- DODATNI ZADACI**

1. Neka je dd dan, a mm mjesec rođenja tvojeg prijatelja. Evo kako ćeš odrediti koji je dan njegov rođendan. Zadaj mu neka provede sljedeći račun:
2. Podvostruči broj dd.
3. Pomnoži dobiveni rezultat s 10.
4. Dodaj 73.
5. Pomnoži s 5.
6. Dodaj broj mm.

Neka ti sada prijatelj kaže rezultat koji je dobio.

Oduzmi krišom od tog rezultata broj 365 i dobit ćeš datum njegovog rođenja.

Obrazloži matematičku pozadinu ovog općeg rješenja.

1. Neka tvoj prijatelj broj svojih godina starosti pomnoži s 4. Tom broju neka doda 10 pa rezultat pomnoži s 25. Neka potom od dobivenog rezultata oduzme broj dana u neprestupnoj godini. Konačno, neka razlici doda iznos sitniša u lipama koji ima u svojem džepu (svakako neka je manji od 100).

Nakon ovog računa zahtijevajte da vam kaže rezultat.

Dodat ćemo tom rezultatu 115 i očitati: prve dvije znamenke su godine, a sljedeće dvije iznos sitniša u džepu vašeg prijatelja.

Možete li razobličiti ovu "čaroliju"?